Upravno vijeće

Kino Edison, multimedijski centar za kulturno – turističke sadržaje

|  |  |  |  |
| --- | --- | --- | --- |
|  | |  |  |
|  | |  |
|  |  |  |

**Z A P I S N I K**

Sa 6. sjednice Upravnog vijeća Ustanove „Kino Edison, multimedijski centar za kulturno – turističke sadržaje“, održane dana 31. svibnja 2023. godine, s početkom u 11,30 na adresi Grad Karlovac, Banjavčićeva 9.

**PRISUTNI ČLANOVI VIJEĆA**: Ida Galović

Sanja Zanki Pejić

**OSTALI PRISUTNI**: Marijana Tomičić, privremena ravnateljica Ustanove

Danijela Družak Rade

Predsjednica Upravnog vijeća otvorila je sjednicu i sve prisutne lijepo pozdravila, te konstatirala kvorum kako bi donesene odluke bile pravovaljane. U uvodnom dijelu predsjednica je za današnju sjednicu Upravnog vijeća predložila sljedeći

**DNEVNI RED:**

1. Usvajanje zapisnika sa 5. sjednice Upravnog vijeća

2. Donošenje Poslovnika o radu Upravnog vijeća ustanove „Kino Edison, multimedijski centar za

kulturno–turističke sadržaje“

3. Usvajanje prijedloga ugovora o radu za zasnivanje radnog odnosa s ravnateljem ustanove „Kino

Edison, multimedijski centar za kulturno–turističke sadržaje“

4. Razno

Predloženi dnevni red jednoglasno je usvojen.

**Ad.1. Usvajanje zapisnika sa 5. sjednice Upravnog vijeća**

Članicama Upravnog vijeća Zapisnik sa 5. sjednice prethodno je dostavljen uz poziv za ovu sjednicu, isti je bez rasprave nakon provedenog glasovanja jednoglasno usvojen.

**Ad.2. Donošenje Poslovnika o radu Upravnog vijeća ustanove „Kino Edison, multimedijski**

**centar za kulturno–turističke sadržaje“**

Privremena ravnateljica Ustanove „Kino Edison, multimedijski centar za kulturno – turističke sadržaje“, kao izvjestiteljica ove točke dnevnog reda osvrnula se na obvezu donošenja predmetnog Poslovnika te je članicama Upravnog vijeća ukratko iznijela njegov sadržaj i odredbe.

Prijedlog Poslovnika o radu Upravnog vijeća ustanove „Kino Edison, multimedijski centar za kulturno–turističke sadržaje“ članicama Upravnog vijeća dostavljen je uz poziv za sjednicu.

Članice Upravnog vijeća tek kratko su raspravile o članku 2. i mogućnosti sazivanja sjednice Upravnog vijeća od strane ravnatelja ili većine članova Upravnog vijeća ako predsjednik Upravnog vijeća sjednicu ne sazove u roku od 15 dana od primitka zahtjeva za sazivanje, te su se usuglasile kako navedena odredba treba ostati u Poslovniku.

Upravno vijeće jednoglasno je donijelo Poslovnik o radu Upravnog vijeća ustanove „Kino Edison, multimedijski centar za kulturno–turističke sadržaje“.

**Ad. 3. Usvajanje prijedloga ugovora o radu za zasnivanje radnog odnosa s ravnateljem**

**ustanove „Kino Edison, multimedijski centar za kulturno–turističke sadržaje“**

Sukladno članku 25. Statuta Ustanove „Kino Edison, multimedijski centar za kulturno – turističke sadržaje“, Upravno vijeće s osobom imenovanom za ravnatelja ustanove sklapa ugovor o radu.

Odlukom Gradonačelnika Grada Karlovca, KLASA: 024-02/23-01/68, URBROJ: 2133-1-03-01/02-23-2, od 12. svibnja 2023. godine Ivan Gojmerac imenovan je za ravnatelja Ustanove na mandat od 4 (četiri) godine, počevši s danom 01.lipanj 2023. godine.

Kako bi predsjednica Upravnog vijeća, sukladno Statutu u ime Vijeća sklopila ugovor o radu s imenovanim ravnateljem, Upravno vijeće mora usvojiti prijedlog ugovora o radu za zasnivanje radnog odnosa s ravnateljem ustanove „Kino Edison, multimedijski centar za kulturno–turističke sadržaje“ , koji je članicama Upravnog vijeća prethodno dostavljen.

Upravno vijeće jednoglasno je usvojilo prijedloga ugovora o radu za zasnivanje radnog odnosa s ravnateljem ustanove „Kino Edison, multimedijski centar za kulturno–turističke sadržaje“.

**Ad. 4. Razno**

Pod točkom Razno nije bilo tema za raspravljanje.

Dovršeno u 12,15 sati.

Tajnica Upravnog vijeća Predsjednica Upravnog vijeća

Danijela Družak Rade Ida Galović